Title: ประกาศคณะกรรมการควบคุมการขนส่งทางบกกลาง เรื่อง ปรับปรุงคณะอนุกรรมการพิจารณากำหนดที่หยุดรถโดยสารในเขตกรุงเทพมหานคร

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
เรื่อง
ปรับปรุงคณะอนุกรรมการพิจารณากำหนดที่หยุดรถโดยสารในเขตกรุงเทพมหานคร[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับลงวันที่ ๒๘ พฤศจิกายน ๒๕๓๙
แต่งตั้งคณะอนุกรรมการพิจารณากำหนดที่หยุดรถโดยสารในเขตกรุงเทพมหานครขึ้น นั้น

บัดนี้
คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงคณะอนุกรรมการพิจารณากำหนดที่หยุดรถโดยสารในเขตกรุงเทพมหานครดังกล่าว

ฉะนั้น อาศัยอำนาจตามความในมาตรา ๑๙ (๑๑)
และมาตรา ๒๑ แห่งพระราชบัญญัติการขนส่งทางบก พ.ศ. ๒๕๒๒ และโดยมติคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๕๒ เมื่อวันที่ ๗ เมษายน ๒๕๕๒
จึงให้ปรับปรุงคณะอนุกรรมการพิจารณากำหนดที่หยุดรถโดยสารในเขตกรุงเทพมหานคร
ประกอบด้วย
๑.
ผู้อำนวยการส่วนกิจการสถานีขนส่ง
 กรมการขนส่งทางบก
                                                        เป็นประธานอนุกรรมการ
๒. ผู้แทนกองบัญชาการตำรวจนครบาล
                         เป็นอนุกรรมการ
๓.
ผู้แทนกองบังคับการตำรวจจราจร                            เป็นอนุกรรมการ
๔.
ผู้แทนสำนักงานนโยบายและแผนการขนส่งและจราจร       เป็นอนุกรรมการ
๕.
ผู้แทนสำนักการจราจรและขนส่ง กรุงเทพมหานคร          เป็นอนุกรรมการ
๖. ผู้แทนกรมทางหลวงชนบท
(ในเขตพื้นที่ที่รับผิดชอบ)      เป็นอนุกรรมการ
๗.
ผู้แทนองค์การขนส่งมวลชนกรุงเทพ                         เป็นอนุกรรมการ
๘. ผู้อำนวยการแขวงการทาง
กรมทางหลวง หรือผู้แทน
 (ในเขตพื้นที่ที่รับผิดชอบ)                                     เป็นอนุกรรมการ
๙.
ผู้อำนวยการสำนักงานบำรุงทาง กรมทางหลวง
 หรือผู้แทน (ในเขตพื้นที่ที่รับผิดชอบ)                       เป็นอนุกรรมการ
๑๐.
หัวหน้าฝ่ายบริการการขนส่ง กรมการขนส่งทางบก        เป็นอนุกรรมการ
และเลขานุการ
๑๑.
เจ้าหน้าที่ฝ่ายบริการการขนส่ง กรมการขนส่งทางบก     เป็นผู้ช่วยเลขานุการ
ให้คณะอนุกรรมการดังกล่าวมีอำนาจหน้าที่พิจารณาและดำเนินการเกี่ยวกับการกำหนดยกเลิก
หรือย้ายที่หยุดรถโดยสารประจำทางในเขตรับผิดชอบ
ตามหลักเกณฑ์ที่คณะกรรมการควบคุมการขนส่งทางบกกลางกำหนด
รวมทั้งติดต่อและประสานงานเกี่ยวกับการปักป้ายที่หยุดรถโดยสารประจำทาง
การติดตั้งป้าย การทำเครื่องหมายจราจร และการอื่นที่เกี่ยวข้องกับหน่วยงาน
หรือเจ้าหน้าที่ผู้มีอำนาจหน้าที่ตามกฎหมาย และเมื่อคณะอนุกรรมการดังกล่าว
ได้พิจารณาเห็นสมควรเกี่ยวกับการกำหนด ยกเลิก หรือย้ายที่หยุดรถโดยสารประจำทางแล้ว
ให้ถือว่าได้รับอนุมัติจากคณะกรรมการควบคุมการขนส่งทางบกกลาง
แล้วรวบรวมเพื่อรายงานให้คณะกรรมการควบคุมการขนส่งทางบกกลางทราบปีละ ๒ ครั้ง ตามปีปฏิทิน

ทั้งนี้ ตั้งแต่วันที่ ๗ เมษายน ๒๕๕๒ เป็นต้นไป

ประกาศ
ณ วันที่ ๑๒ พฤษภาคม พ.ศ. ๒๕๕๒
ชัยศักดิ์
 อังค์สุวรรณ
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

ปริยานุช/ผู้จัดทำ
๒
กรกฎาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๖๘ ง/หน้า ๒๖๙/๒๕ มิถุนายน ๒๕๕๒